钦定古今图书集成/明伦汇编/皇极典/第002卷 > 诗经 > 《大雅假乐》
## 钦定古今图书集成/明伦汇编/皇极典/第002卷 > 诗经 > 《大雅假乐》

《假乐君子》，显显令德。宜民宜人，受禄于天。“保右命之”，
自天申之。

〈朱注〉《君子》，指王也。民，庶民也。人在位者也。

又

威仪抑抑，德音秩秩。无怨无恶，率由群匹。受福无疆，
四方之纲。

〈朱注〉言有威仪声誉之美，又能无私怨恶，以任众贤，是以能受无疆之福，为四方之纲。〈大全〉辅氏曰：“率由群匹，能尽用天下之贤也。”

“之纲之纪”，燕及朋友。百辟卿士，媚于天子。“不解于位，
民之攸墍。”

〈朱注〉解，惰。墍，息也。言人君能纲纪四方，而臣下赖之以安，则百辟卿士媚而爱之，维欲其不解于位，而为民所安息也。　东莱吕氏曰：“君燕其臣，臣媚其君，此上下交而为《泰》之时也。《泰》之时，所忧者怠荒

而已，此诗所以终于“不解于位，民之攸墍” 也。“方嘉之又规之” 者，盖皋陶赓歌之意也。